2023 9 29
LT
Europos Sąjungos oficialusis leidinys
C 349/61
1.5.
EESRK ragina Komisiją parengti bendras gaires, skirtas stebėti prieigą prie kokybiškų ir įperkamų vandens tiekimo ir sanitarijos (angl. WSS) (4) paslaugų ir jos teritorinius, socialinius ir lyčių skirtumus valstybių narių ir ES lygmeniu, taip pat įvertinti dabartinę padėtį ir reguliariai stebėti pokyčius.
Duomenys turėtų būti patikimi, pagrįsti ir viešai prieinami.
Tai taip pat būtina, kad būtų laikomasi 2020 m. gruodžio 16 d. Europos Parlamento ir Tarybos direktyvos (ES) 2020/2184 dėl žmonėms vartoti skirto vandens kokybės (5) (toliau – Geriamojo vandens direktyva (GVD)) 16 straipsnio a punkto, ir EESRK tikisi, kad bus priimtas Europos Komisijos pasiūlymas dėl Miesto nuotekų valymo direktyvos (MNVD) (6) naujos redakcijos, į kurią įtrauktas 19 straipsnis dėl galimybės naudotis sanitarijos paslaugomis.
1.6.
EESRK siūlo Komisijai į būsimą GVD peržiūrą įtraukti visuotinės prieigos prie vandens tiekimo ir sanitarijos užtikrinimo klausimą, kaip nustatyta JT 6 DVT.
EESRK rekomenduoja Komisijai priimti bendras vandens ir sanitarijos kainodaros gaires, pagal kurias valstybės narės galėtų sukurti reguliavimo sistemas, atsižvelgdamos į vietos aplinkybes.
Tokiomis gairėmis turėtų būti gerbiama žmogaus teisė į vandenį ir laikomasi neprastėjimo principo – panašiai, kaip JT rekomenduoja žmogaus teisių ir galimybės gauti geriamojo vandens bei turėti sanitarines sąlygas srityje.
1.7.
EESRK pabrėžia, kad apmokėjimas už vandens tiekimo ir sanitarijos paslaugas neturėtų trukdyti tenkinti kitus socialinius poreikius.
Todėl EESRK ragina Komisiją apžvelgti visose valstybėse narėse taikomas priemones, susijusias su įperkamumu ir ypač su pažeidžiamais vartotojais.
Remdamiesi šia apžvalga, raginame Komisiją parengti bendras gaires valstybėms narėms, kaip nustatyti namų ūkius, ypač pažeidžiamus vartotojus, kurie patiria įperkamumo problemų, ir priemones joms spręsti.
Tokiomis gairėmis reikėtų užtikrinti, kad nė vienam pažeidžiamoje padėtyje atsidūrusiam naudotojui nebūtų atjungtas vandens tiekimas (7).
Priemonės turėtų būti grindžiamos holistiniu požiūriu į atitinkamų namų ūkių padėtį, o atsižvelgiant į konkrečias aplinkybes reikėtų taikyti socialinės politikos, būsto politikos priemones ir konkrečias priemonės, susijusias su vandens tiekimo ir sanitarijos paslaugomis.
Finansuojant tokias priemones reikėtų atsižvelgti į solidarumo principą; be viešojo finansavimo, reikėtų ieškoti naujoviškų finansavimo formų, pavyzdžiui, į sąskaitas už vandenį įtraukti tikslines lėšas.
1.8.
EESRK rekomenduoja ES priimti ir stiprinti vandens koncesijos sutarčių reglamentavimo sistemas, kad vanduo būtų valdomas ne kaip prekė, kuria galima prekiauti, o kaip viešoji gėrybė.
Tokios reglamentavimo sistemos turėtų:
a) būti suderintos su žmogaus teisėmis;
b) skatinti vandens ekosistemų tvarumą;
c) būti nustatomos ir įgyvendinamos skaidriai dalyvaujant visuomenei;
d) papildyti koncesijos teisių su valstybinėmis institucijomis sistemą, kad už teisingą kompensaciją būtų galima susigrąžinti vandens naudojimo teises ir sausros krizių metu jas perskirstyti naudotojams, esantiems kritinėje padėtyje.
1.9.
EESRK pažymi, kad viešoji ir privati vandentvarka iš esmės skiriasi, o kiekvienoje iš jų galima rasti gerų ir blogų pavyzdžių.
Tačiau privataus valdymo, kuris yra orientuotas į pelną, atveju gali būti sunku įvykdyti pagrindinį paslaugų visuotinumo reikalavimą, t. y. aptarnauti 100 % gyventojų.
EESRK mano, kad viešosios vandentvarkos lygiu galima geriau užtikrinti visuotinę prieigą prie vandens ir kanalizacijos sistemų už sąžiningą kainą ir tinkamus kokybės standartus, taip pat ekosistemų atkūrimą ir apsaugą.
(4) (5) (6) (7)
Geriamojo vandens direktyvoje (Direktyva (ES) 2020/2184) nustatytos stebėsenos papildymas.
OL L 435, 2020 12 23, p. 1, „nustato asmenis, įskaitant pažeidžiamas ir marginalizuotas grupes, kurie neturi prieigos arba turi labai ribotą prieigą prie žmonėms vartoti skirto vandens, ir tokios prieigos neturėjimo ar ribotos prieigos priežastis“, https://eur-lex. europa.eu/legal-content/LT/TXT/PDF/?uri=CELEX:32020L2184.
Pasiūlymas dėl Europos Parlamento ir Tarybos direktyvos dėl komunalinių nuotekų valymo (COM(2022) 541 final, 2022/0345 (COD)).
Taip pat žr.
https://www.aquapublica.eu/article/news/access-water-and-sanitation-must-be-priority-commission-action-planimplement-pillar.